આ જ રિપોર્ટ પ્રમાણે આર્થિક, શૈક્ષણિક અને આરોગ્યના ક્ષેત્રે ભારતમાં જાતિભેદ ચિંતાજનક રહ્યો છે અને એમાં આપણે વિશ્વમાં દસ ક્રમાંક પાછળ પટકાઈ 108મા ક્રમે પહોંચ્યા છીએ. સૌથી વધુ ચિંતાજનક દેખાવ આરોગ્ય ક્ષેત્રે છે, જેમાં ભારતનો ક્રમ 141મો છે - છેલ્લેથી ચોથો! શિક્ષણમાં 139મો ક્રમ- છેલ્લેથી છઠ્ઠો અને આર્થિક ભાગીદારીમાં 112મો ક્રમ! એટલે કે પુરુષની સરખામણીએ સ્ત્રીઓનું આરોગ્ય સ્તર ઘણું નીચું છે, શિક્ષણની તક ઓછી મળે છે અને આર્થિક ભાગીદારી પણ નબળી છે. સ્ત્રીઓનું 66 ટકા કામ એવું છે, જે માટે નાણાકીય ચૂકવણી થતી જ નથી. એટલે તેમની આર્થિક ભાગીદારી નબળી જ દેખાવાની.